CELEX: 62016CN0140
Language: bg
Date: 2016-03-07 00:00:00
Title: Дело C-140/16: Преюдициално запитване от Tribunale Amministrativo Regionale per le Marche (Италия), постъпило на 7 март 2016 г. — Edra Costruzioni Soc. coop., Edilfac Srl/Comune di Maiolati Spontini

6.6.2016   
            
            
               BG
            
            
               Официален вестник на Европейския съюз
            
            
               C 200/7
            
         Преюдициално запитване от Tribunale Amministrativo Regionale per le Marche (Италия), постъпило на 7 март 2016 г. — Edra Costruzioni Soc. coop., Edilfac Srl/Comune di Maiolati Spontini
   (Дело C-140/16)
   (2016/C 200/10)
   Език на производството: италиански
   
      Запитваща юрисдикция
   
   Tribunale Amministrativo Regionale per le Marche
   
      Страни в главното производство
   
   
      Жалбоподатели: Edra Costruzioni Soc. coop., Edilfac Srl
   
      Ответник: Comune di Maiolati Spontini
   
      Преюдициален въпрос
   
   Допускат ли общностните принципи на защита на оправданите правни очаквания и на правната сигурност, наред с принципите за свободното движение на стоки, свободата на установяване и свободата на предоставяне на услуги, предвидени в Договора за функционирането на Европейския съюз (ДФЕС), както и произтичащите от тях принципи на равнопоставеност, недискриминация, взаимно признаване, пропорционалност и прозрачност, предвидени (последно) в Директива № 2014/24/ЕС (1), национална правна уредба като италианската, произтичаща от тълкуването на разпоредбите на член 87, параграф 4 и на член 86, параграф 3-bis от Законодателен декрет № 163 от 2006 г. във връзка с член 26, параграф 6 от Законодателен декрет № 81 от 2008 г., дадено в изпълнение на правомощието за еднакво прилагане и тълкуване на закона, на основание член 99 от Codice del processo amministrativo, в решения на пленума на Consiglio di Stato № 3 и № 9 от 2015 г., съгласно която липсата на отделно отразяване на разходите за безопасност в предприятието в икономическите оферти в процедурите за възлагане на обществени поръчки за строителство, води във всички случаи до отстраняването на фирма оферент, без възможност за съдействие чрез изпращане на указания и без състезателно производство, дори ако изискването за отделно отразяване не е било посочено нито в условията за обществената поръчка, нито в приложения формуляр за представяне на офертите, и дори независимо от обстоятелството, че по същество в офертата действително са включени минималните разходи за безопасност в предприятието?
   
      (1)  Директива 2014/24/ЕС на Европейския парламент и на Съвета от 26 февруари 2014 година за обществените поръчки и за отмяна на Директива 2004/18/ЕО (ОВ L 94, стр. 65).